请述财官印等之构成
生我者，阳见阳，或阴见阴，为枭神。阴见阳，或阳见阴，为正印。我生者。阳见阳，或阴见阴、为食神。阴见阳，或阳见阴，为伤官。克我者，阳见阳，或阴见阴，为七杀。阴见阳，或阳见阴，为正官。我克者。阳见阳，或阴见阴，为偏财。阴见阳，或阳见阴，为正财。同我者。阳见阳，或阴见阴，为比肩。阴见阳，或阳见阴，为劫财。
我字即日干，例如甲木日干，遇丁火，甲为阳木，丁为阴火，甲木能生丁火，丁乃我生而阳见阴，即伤官也，又如辛金日干，遇乙木。辛为阴金，乙为阴木，辛金能克乙木，乙乃我克而阴见阴，即偏财也，特立表于后，以便检查。